Irklenčių sportas
Irklenčių sportas – ekstremalaus vandens sporto šaka, kuomet balansuojama ant padidintos banglentės ir iriamasi irklu. Irklenčių ištakos kildinamos iš Peru, kurioje rastose keramikos duženose buvo aptikti civilizacijos raižiniai, vaizduojantys žvejus nedidelėse nendrinėse valtelėse, kurias jie stumdavosi iš bambuko padarytais irklais. Šiuolaikinės irklentės atkeliavo iš Havajų, JAV. Lietuvoje irklenčių sportas plėtojamas Vilniuje, Trakuose. Vyksta reguliarūs irklenčių užsiėmimai Neries upėje, Galvės ežere ir kitur.